Sokongan Iran untuk Hamas

Republik Islam Iran ialah penaung utama pertubuhan pejuang Palestin Hamas, yang mentadbir Genting Gaza. Iran menyediakan dana, senjata dan latihan kepada Hamas.

Menurut dakwaan dalam laporan Jabatan Negara Amerika Syarikat 2020, Iran menyediakan kira-kira $100 juta setiap tahun kepada kumpulan pejuang Palestin, termasuk Hamas. Sehingga 2023, menurut sumber Israel, Iran telah meningkatkan pembiayaannya untuk Hamas dengan ketara kepada $350 juta setahun. 

 Sejarah 

 1980-an–1900-an 
Hubungan antara Iran dan Hamas semakin kukuh selepas Pertubuhan Pembebasan Palestin (PLO) meneruskan usaha damai dengan Israel. Pada 1991, Iran menganjurkan persidangan di Tehran yang menyokong Palestin, yang dihadiri oleh Hamas. Pada awal 1990-an, delegasi dari Hamas, yang diketuai oleh Mousa Abu Marzouk, terlibat dalam perbincangan di Tehran dengan pegawai tinggi, antaranya Ayatollah Khamenei. Dalam pada itu, Hamas telah membuka pejabatnya di Tehran sejak 1992, dengan menyatakan bahawa Iran dan Hamas berkongsi sebuah "pandangan yang sama dalam tinjauan strategik terhadap perjuangan Palestin dalam dimensi Islamnya."

 Intifadah Kedua 
Sokongan Iran terhadap Hamas diteruskan melalui Intifadah Kedua. Berikutan kematian Arafat pada 2004 dan keluarnya Israel dari Gaza pada 2005, sokongan Tehran semakin meningkat.

 Hamas menguasai Semenanjung Gaza 
Iran dan Hamas menjadi semakin rapat berikutan kemenangan Hamas dalam pilihan raya Palestin 2006 dan penguasaan pentadbirannya di Genting Gaza pada 2007. Pada 2006, Iran campur tangan untuk menyokong Pihak Berkuasa Palestin yang hampir muflis di Gaza apabila bantuan asing disekat. Semasa lawatan ke Tehran pada Disember 2006 oleh Perdana Menteri dari Hamas, Ismail Haniyeh, Iran komited untuk memberikan bantuan $250 juta.

 Lihat juga 

 Hubungan Iran–Palestin
 Iran dan keganasan tajaan negara
 Sokongan Qatar untuk Hamas
 Sokongan Turki untuk Hamas

 Rujukan 

Kategori:Hamas
Kategori:Hubungan Iran–Palestin
Kategori:Keganasan tajaan kerajaan